2019-ben újra Pápai Joci képviselte Magyarországot Az én apám című dalával, ezúttal Tel-Avivban. Az első elődöntőből végül nem sikerült bekerülni a legjobb tíz közé, így nyolc év után ismét nem volt magyar résztvevője a verseny döntőjének. Továbbá ez volt a harmadik alkalom Magyarország eurovíziós történelmében, hogy az országot képviselő előadó nem jutott tovább a döntőbe, amit követően a közmédia a 2020-as Eurovíziós Dalfesztiválra nem delegál versenyzőt.